কৰিশ্মা কোটক

কৰিশ্মা কোটক (ইংৰাজী: Karishma Kotak) এগৰাকী ইংৰাজ মডেল, অভিনেত্ৰী আৰু টেলিভিছন উপস্থাপিকা।

প্ৰাৰম্ভিক জীৱন

১৯৮২ চনৰ ২৬ মে'ত ইংলেণ্ডৰ উত্তৰ-পশ্চিম লণ্ডনত কোটকৰ জন্ম হৈছিল। তেওঁ ভাৰতীয় গুজৰাটী বংশোদ্ভৱ। তেওঁৰ পিতৃ গুজৰাটৰ আৰু মাতৃ পূব আফ্ৰিকাৰ। তেওঁৰ পৰিয়াল লণ্ডনত বাস কৰে য'ত তেওঁৰ মাতৃ আৰু ছানী কোটক নামৰ এজন ভায়েক আছে। তেওঁ স্কুলীয়া শিক্ষাৰ এটা অংশ বোৰ্ডিং স্কুলত সম্পূৰ্ণ কৰিছিল। পিছলৈ তেওঁ বিজ্ঞাপন আৰু বিপণন বিভাগত স্নাতক ডিগ্ৰী লাভ কৰে। প্ৰায় ২০ বছৰ বয়সত তেওঁ ভাৰত ভ্ৰমণ কৰে আৰু ভাৰতীয় ফেশ্বন জগতৰ বিশাল সম্ভাৱনীয়তা অনুভৱ কৰে। মুম্বাইলৈ অহাৰ ২ মাহৰ ভিতৰতে তেওঁ ইউনাইটেড ব্ৰুৱাৰীজ গ্ৰুপৰদ্বাৰা প্ৰকাশিত ২০০৬ চনৰ কিংফিচাৰ কেলেণ্ডাৰৰ বাবে নিৰ্বাচিত হয়, যাৰ ফটোগ্ৰাফী অতুল্য কাচবেকাৰে অষ্ট্ৰেলিয়াত কৰিছিল। তেওঁ এটা সাক্ষাৎকাৰত কৈছিল, "কিংফিচাৰ কেলেণ্ডাৰত কাম কৰাটো যিকোনো মডেলৰ বাবে এটা সপোন। জিমত কটোৱা সকলো সময় আৰু স্বাস্থ্যকৰ খাদ্যৰ ফল এতিয়া পোৱা গৈছে।" এই প্ৰকল্পটোৱে তেওঁক ভাৰতীয় ফেশ্বন জগতৰ চৰ্চালৈ লৈ আহে। তেওঁ বহুতো টিভি বিজ্ঞাপনৰ প্ৰস্তাৱ গ্ৰহণ কৰে। চেলিব্ৰিটি মেনেজমেণ্ট কোম্পানী মেট্ৰিক্স ইণ্ডিয়া এণ্টাৰটেইনমেণ্টে মন্তব্য কৰিছিল যে, "যিহেতু তেওঁৰ ছালৰ বৰণ অতি সুন্দৰ, সেয়েহে তেওঁ ছাল আৰু সৌন্দৰ্য্য সামগ্ৰীৰ বিজ্ঞাপনত স্থান পাব।"

তেওঁ ডোভ, পণ্ডচ, ৱেলা হেয়াৰ কালাৰ, টাইটান জাইলাচ, ডিজেল, তানিষ্ক, চাফোলা, সাগৰ শাৰী, ৰং শাৰী, আলাপাট জুৱেলচ, কল্যাণ চিল্কচ, এলম’ৰ, অচাকোট্টিল জুৱেলচ, চিএমআৰ গ্ৰেণ্ড আৰু শোভা ৱেডিং গেলেক্সীৰ দৰে ব্ৰেণ্ডৰ টিভি বিজ্ঞাপন আৰু প্ৰচাৰ অভিযানত কাম কৰিছে।

২০১২ চনৰ এপ্ৰিল মাহত অভিষেক বচ্চনৰ সৈতে তেওঁৰ আইডিয়া চেলুলাৰৰ দুটা টিভি বিজ্ঞাপন প্ৰচাৰিত হয়। ইয়াৰ পিছত তেওঁ 'জো' নামৰ গা-ধোৱা চাবোনৰ বিজ্ঞাপনত অভিনয় কৰে। ২০১২ চনৰ মে' মাহত এই বিজ্ঞাপনটো সৰু পৰ্দাত মুক্তি পাইছিল। ২০১২ চনৰ জুলাই মাহত ছলমান খানৰ সৈতে ৰিলাক্সো ফুটৱেৰৰ বিজ্ঞাপনটো মুক্তি পায়।

তেওঁ ভ’গ, এফ এইচ এম, এছিয়ান ৱমেন, মেক্সিম, ওকে! , হেল্ল’! , এল, ফেমিনা, ষ্টাফ হেয়াৰ মেগাজিন, বিউটি এণ্ড ষ্টাইল, খুছ ৱেডিং, ৱেডিং এফেয়াৰ আৰু স্নুপৰ দৰে বহুতো আলোচনীৰ বেটুপাতত স্থান পাইছে। ২০০৮ চনৰ মাৰ্চ-এপ্ৰিল সংখ্যাৰ টাইম এন ষ্টাইল বিউটি আলোচনীৰ বেটুপাতত তেওঁ স্থান পাইছিল। ২০১৩ চনৰ এপ্ৰিল সংখ্যাৰ এফ এইচ এম (ভাৰত)ৰ বেটুপাতত তেওঁক "আইপিএলৰ আটাইতকৈ আকৰ্ষণীয় উপস্থাপিকা - কৰিশ্মা কোটক" হিচাপে উপস্থাপন কৰা হৈছিল।

কৰিশ্মাই এফচিইউকে আৰু ৰালফ লৰেনৰ দৰে ব্ৰেণ্ডৰ বাবে মডেলিং কৰিছে। তেওঁ ২০০৬ চনৰ লেকমি ফেশ্বন উইকত ৰেম্প ৱাক কৰিছিল। ইণ্ডিয়া ফেশ্বন ষ্ট্ৰীট - ফেশ্বন ট্যুৰ ২০১২ আৰু কোচিন আন্তঃৰাষ্ট্ৰীয় ফেশ্বন উইকৰ দ্বিতীয় ছিজনত মডেল হিচাপে অংশগ্ৰহণ কৰিছে।

কৰিশ্মাই কেইবাটাও অনুষ্ঠানত উপস্থাপনাও কৰিছে,

২০১৩ চনৰ মাৰ্চ মাহত মুম্বাইৰ বান্দ্ৰাৰ শক লাউঞ্জত (Shockk Lounge) অনুষ্ঠিত হোৱা এটা ফেশ্বন শ্ব’ত তেওঁ 'শ্ব’ ষ্টপাৰ' হিচাপে মানালী জগতাপৰ সংগ্ৰহ প্ৰদৰ্শন কৰি ৰেম্প ৱাক কৰিছিল।

সংগীত ভিডিঅ'

কৰিশ্মাই কেইবাটাও সংগীত ভিডিঅ'ত অভিনয় কৰিছে, যাৰ ভিতৰত উল্লেখযোগ্য হ’ল ব্ৰিটিছ গায়ক-গীতিকাৰ জয় ছিয়ানৰ ২০০৪ চনৰ সংগীত ভিডিঅ' মী এগেইনষ্ট মাইচেলফ। ইয়াৰ পিছত তেওঁ ২০০৬ চনত মুক্তি পোৱা চনু নিগম আৰু স্বপ্ন মুখাৰ্জীৰ গীত মদভৰীত অভিনয় কৰে। ২০০৭ চনত তেওঁ ডিজে আপাচি ইণ্ডিয়ানৰ বেলী ডান্সিং নামৰ এটা ইংৰাজী-হিন্দী সংগীত ভিডিঅ'ত ভূমুকি মাৰে। তেওঁৰ ছবি কাপ্টানৰ 'অস্কাৰ' নামৰ গীতটোতো তেওঁক দেখা গৈছিল, য'ত গায়ক বাদশ্বাহ আৰু গিপ্পী গ্ৰেৱালেও অভিনয় কৰিছিল।

চলচ্চিত্ৰ

২০১৬ চনত কোটকে কাপ্টান ছবিৰ জৰিয়তে পঞ্জাবী চলচ্চিত্ৰ জগতত আত্মপ্ৰকাশ কৰে। কৰিশ্মা কোটকক ফ্ৰিকি আলী ছবিত অভিনেতা তথা প্ৰযোজক আৰবাজ খানৰ বিপৰীতে অভিনয় কৰা দেখা গৈছিল।

টেলিভিছন

লণ্ডনত দ্য কৰিশ্মা শ্ব-ৰ জৰিয়তে টেলিভিছন জগতত প্ৰথমাৱস্থাত কিছু অভিজ্ঞতা লাভ কৰাৰ পাছত, কৰিশ্মাই আন্তঃৰাষ্ট্ৰীয় দৰ্শকক লক্ষ্য কৰি নিৰ্মাণ কৰা ভাৰতৰ সৈতে জড়িত স্পা ডায়েৰীজ নামৰ এটা অনুষ্ঠানৰ উপস্থাপিকা হিচাপে কাম কৰে। তেওঁ কৈছিল, "মই বহুত ভাগ্যৱান আছিলোঁ যে সমগ্ৰ ভাৰত ভ্ৰমণ কৰাৰ সুযোগ পাইছিলোঁ আৰু ই সঁচাকৈয়ে আশ্চৰ্যকৰ আছিল। সেয়া আছিল সম্পূৰ্ণ বিলাসিতা আৰু মই সেই কামটো পাই নিজকে ধন্য মানিছোঁ।"

২০১২ চনৰ অক্টোবৰ মাহত তেওঁ কালৰ্ছ চেনেলৰ ভাৰতীয় ৰিয়েলিটি টিভি শ্ব' বিগ বছ ছিজন ৬-ত এগৰাকী প্ৰতিযোগী হিচাপে অংশগ্ৰহণ কৰে। শ্ব'টো এৰি অহাৰ পাছত তেওঁ ৰেডিফ ডট কমক দিয়া এটা সাক্ষাৎকাৰত কয় যে তেওঁ এই অনুষ্ঠানটোত কাম কৰাৰ প্ৰস্তাৱ গ্ৰহণ কৰিছিল কাৰণ তেওঁৰ পিতৃ (যি অসুস্থ আছিল আৰু কৰিশ্মাই তেওঁৰ যত্ন লৈছিল) নিবিচাৰিছিল যে তেওঁ দুখত ভাগি পৰক আৰু তেওঁ বিচাৰিছিল যে কৰিশ্মাই এক উন্নত কেৰিয়াৰৰ বাবে পৰিচিতি লাভ কৰক। প্ৰায় ১৫ দিনৰ পিছত ৪২ তম দিনত কৰিশ্মাই পুনৰ অনুষ্ঠানটোত প্ৰৱেশ কৰে। তেওঁ নেটৱৰ্ক ১৮-ক কৈছিল, "মই এতিয়া বহুত ভাল অনুভৱ কৰিছোঁ। এয়া মোৰ দেউতাৰ আশীৰ্বাদৰ বাবেই সম্ভৱ হৈছে যে কালৰ্ছে মোক পুনৰ অনুষ্ঠানটোত যোগ দিবলৈ সুযোগ দিলে।" ২০১২ চনৰ ডিচেম্বৰ মাহত তেওঁ ভোটদানৰ জৰিয়তে অনুষ্ঠানটোৰপৰা বিদায় লয়। তেওঁ অনুষ্ঠানটোৰপৰা বিদায় লোৱাৰ সন্দৰ্ভত কয় যে, "মই নিশ্চিতভাৱে শেষলৈকে থকাটো বিচাৰিলোঁহেঁতেন, কিন্তু মোৰ কোনো আপত্তি নাই। বিগ বছৰ ঘৰত ৮০ দিনতকৈ অধিক সময় জীয়াই থকাটো কোনো সৰু কথা নহয়।" তেওঁ লগতে কয়, "মই এই অভিজ্ঞতা গোটেই জীৱন মনত ৰাখিম। ই একেলগে অতি আকৰ্ষণীয় আৰু আৱেগিক আছিল।" কৰিশ্মাই ২০১৩ চনৰ জানুৱাৰীত অনুষ্ঠানটোৰ ফাইনেলৰ আগদিনা উপস্থাপিকা হিচাপে বিশেষভাৱে অংশগ্ৰহণ কৰিছিল। অনুষ্ঠানটোত তেওঁ লাভ কৰা স্বীকৃতিৰ কথা কওঁতে কৰিশ্মাই টাইমছ অৱ ইণ্ডিয়াক কয়, "কাম বৃদ্ধি পাইছে আৰু সুযোগৰ ক্ষেত্ৰত জীৱন সলনি হৈছে। এয়া মোৰ বাবে আটাইতকৈ কঠিন আৱেগিক যাত্ৰাসমূহৰ ভিতৰত অন্যতম আছিল কিন্তু ই নিশ্চিতভাৱে মোৰ কেৰিয়াৰত সহায় কৰিছে।"

কৰিশ্মাই ২০১৩ চনৰ এপ্ৰিল-মে' মাহত ২০১৩ চনৰ ইণ্ডিয়ান প্ৰিমিয়াৰ লীগৰ খেলৰ বিশ্লেষণৰ অনুষ্ঠান এক্সট্ৰা ইনিংছ টি-২০ উপস্থাপনা কৰিছিল। এই অনুষ্ঠানটো ছেট মেক্সত সম্প্ৰচাৰ কৰা হৈছিল য’ত ৰচেল মাৰিয়া ৰাও, সমীৰ কোচ্ছৰ আৰু গৌৰৱ কাপুৰ তেওঁৰ সহ-উপস্থাপক আছিল।

ব্যক্তিগত জীৱন

তেওঁ এটা ৱেব-সাক্ষাৎকাৰত কৈছিল, "মই এটা ডাঙৰ পৰিয়ালৰপৰা আহিছোঁ। মোৰ সাতগৰাকী মাহী, দুজন মোমাই আৰু বহুতো ভাই-ভনী (সম্পৰ্কীয়) আছে। মোৰ চাৰিওফালে বহুত মৰম আছে। মই বেছি তৰ্ক কৰিবলৈ ভাল নাপাওঁ, আৰু মই এগৰাকী আধ্যাত্মিক তথা শক্তিশালী ব্যক্তি। মই বহুত পঢ়িবলৈও ভাল পাওঁ।" কৰিশ্মাই সুষম আহাৰ গ্ৰহণ কৰি, সপ্তাহত ৫ দিন এঘণ্টাকৈ স্পিনিং ক্লাছ কৰি আৰু স্বাস্থ্যকৰ খাদ্য খাই ফিট হৈ থাকিবলৈ ভাল পায়।
-

২০১৯
বেধব
অন্যা

-
২০২২

মিষ্টাৰ মাম্মী
পুষ্পা
-
২০২৪
ইৰাহ

জাহিমা
-

—
লাভ এফেয়াৰ
দিন ধাৰ্য হোৱা নাই
}

টেলিভিছন

বৰ্ষ
শীৰ্ষক
চৰিত্ৰ
ভাষা
—

দ্য কৰিশ্মা শ্ব
উপস্থাপিকা
ইংৰাজী

—
স্পা ডায়েৰীজ

উপস্থাপিকা
ইংৰাজী

—
ইটছ ইন
উপস্থাপিকা

ইংৰাজী
২০১০

নাচো ৰে
প্ৰতিযোগী
তেলুগু

২০১২
বিগ বছ ছিজন ৬

প্ৰতিযোগী
হিন্দী

২০১৩
ইণ্টাৰনেচনেল ইণ্ডিয়ান ফিল্ম একাডেমী এৱাৰ্ডছ
উপস্থাপিকা

হিন্দী
২০১৬

মজাক মজাক মে
উপস্থাপিকা
হিন্দী

২০১৫
ডৰ চবকো লগত হে

অৰ্চনা (ত্ৰয়োদশ খণ্ড)
হিন্দী

২০২৩
ঝলক দিখলা যা ১১
প্ৰতিযোগী

ক্ৰীড়া উপস্থাপিকা

বৰ্ষ প্ৰতিযোগিতা ভূমিকা চেনেল
২০১৩ ইণ্ডিয়ান প্ৰিমিয়াৰ লীগ উপস্থাপিকা চনী ছিক্স

২০১৬ কৰ্ণাটক প্ৰিমিয়াৰ লীগ উপস্থাপিকা চনী ছিক্স

২০১৭ এছিয়ান প্ৰিমিয়াৰ লীগ উপস্থাপিকা চনী ছিক্স

২০১৯ ২০১৯ ক্ৰিকেট বিশ্বকাপ উপস্থাপিকা চনী ছিক্স

— তামিলনাডু প্ৰিমিয়াৰ লীগ উপস্থাপিকা চনী ছিক্স

২০১৬-১৭ কৰ্ণাটক প্ৰিমিয়াৰ লীগ উপস্থাপিকা চনী ছিক্স

২০১৮-১৯ মুম্বাই প্ৰিমিয়াৰ লীগ উপস্থাপিকা চনী ছিক্স

২০১৮-১৯ বাংলাদেশ প্ৰিমিয়াৰ লীগ উপস্থাপিকা বাংলা টিভি

২০২০ ২০২০ বংগবন্ধু কাপ উপস্থাপিকা আৰটিভি

২০২০ ২০২০ টি-১০ লীগ উপস্থাপিকা চনী ছিক্স

২০২৩ ২০২৩ গ্ল’বেল টি-২০ কানাডা উপস্থাপিকা চিবিচি স্প’ৰ্টছ

তথ্যসূত্ৰ

তথ্যসূত্ৰ

বাহ্যিক সংযোগ

শ্ৰেণী:বৃটিছ অভিনেত্ৰী
শ্ৰেণী:ভাৰতীয় অভিনেত্ৰী
শ্ৰেণী:মডেল
শ্ৰেণী:তেলুগু চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:মালয়ালম চলচ্চিত্ৰৰ অভিনেত্ৰী
শ্ৰেণী:পঞ্জাবী চলচ্চিত্ৰৰ অভিনেত্ৰী